[{"text_idx": "#000004", "text": "Nian hodiau\u0306an elsendon, la lastan en la malnova jaro komencas aktualaj\u0302oj, en kiuj ni informas pri Patronoj de la Jaro 2020 proklamitaj de la pola Sejmo; ni informas pri bonegaj rezultoj de la polaj gimnazianoj en la testado de PISA kaj fine pri ekologie utiligotaj kristnaskaj arbetoj, kiu kampanjo jam komencig\u0302is ekzemple en Varsovio. La scienca temo estas dedic\u0302ita al la sanfavoraj proprecoj de vino kaj biero (en modera kvanto). Nia kunlaboranto, Marek Nahajowski recezas la KD-on de Persone \u201ePovus esti simple\u201d, en kiu ni prezentas fragmente tri komponaj\u0302ojn el la disko: \u201eIli venos\u201d, \u201eNun mallumas vespere\u201d kaj \u201eReg\u0302oj de cindroj\u201d. La akompana al la programinformo interreta foto rilatas al hodiau\u0306a vespero/nokto dum kiu ni bonvenigos la Novan Jaron 2020. Niajn redakciajn bondezirojn fine de la elsendo akompanas la kanzono de Jonny M. \u201eEstu Felic\u0302aj\u201d el lia KD \u201eRegestilo\u201d produktita de Vinilkosmo. Ankau\u0306 hodiau\u0306 ni rekomendas la paralele legeblajn kaj au\u0306deblajn tekstojn el nia elsendo, kiuj trovig\u0302as en la unuopaj rubrikoj de nia pag\u0302o, hodiau\u0306 t.e. estas \u201enovaj\u0302oj\u201d kaj \u201esciencaj informoj\u201d. Ili faciligas efike altigi la au\u0306dokomprenon kaj parolkapablon, uzu do mem kaj rekomendu al aliaj. Krome nia elsendo estas au\u0306debla ankau\u0306 en jutubo c\u0302e la kanalo Espero2009: "}]